Julie gaan groot wees op ShowMax | Maroela Media
In Julie kan jy regskuif vir ŉ golf van vermaak met nuwe reekse en rolprente op ShowMax!
kykNET Internasionaal op ShowMax sal sorg dat jy beste vriende raak met Jack Parow, leer branderplank ry terwyl jy weer in liefde begin glo, noot hou saam met Bobby van Jaarsveld en die pad vat op die warmste wiele.
Dis alles moontlik vir intekenaars op kykNET Internasionaal op ShowMax teen ’n spotgoedkoop 8,99 Amerikaanse dollar per maand. Gebruik jou kredietkaart of PayPal om te registreer. Dus, teken nou in op ShowMax!
Gryp dus die springmielies of NikNaks en sit terug vir die reekse en prente waarna jy in Julie kan uitsien:
Die werklikheid van vlerksleep by ’n potensiële pasmaat se vriende en familie word hier vasgevang – en met vier vermenigvuldig. Sal die enkellopendes by een van die vier potensiële pasmaats ware liefde vind? Kyk en vind uit!
As jy van The Office en Parks and Recreation hou, maak seker dat jy inboek by Hotel, die nuwe mokumentêre reeks (iewers tussen “mock” en “documentary”) waarin van SA se beste jong komediante en akteurs probeer om ’n sukkelende hotel van ondergang te red.
As jy stout is vir ’n stukkie storie, kom sit saam Oppiestoep – storievertellers kom gesels met die aanbieders Pietman Geldenhuys en Andries Vermeulen en deel staaltjies wat jou lekker gaan laat lag.
Ontdek die natuurskoon van Namibië saam met die natuurliefhebbers Rudie en Marlice van Vuuren van die Naankuse Wildlife Sanctuary.
As jy sing (fliek)
Bobby van Jaarsveld en Leah laat die lekkerste Afrikaanse liedjies leef in dié musiekspel waarin Naas Botha ook ’n verskyning maak.
Groot vriendskap, groot pyn en groot branders wat alles beter maak. Verloor jouself vir ’n uur of wat in Jeffreysbaai en surf jou sorge weg.
Agter die stuur van alledaagse rygoed, sportmotors wat net vir rykes en beroemdes beskore is en die beste bakkies op die pad. Klim in vir ’n mal rit en L’at wiel.